als_Latn dik_Latn sag_Latn
Mediat sportive italiane janë të sigurta: Fabio Kapelo do të kthehet te Milani duke filluar nga sezoni i ardhshëm. Duket se kjo është dëshira e Silvo Berluskonit, i cili po projekton ndërtimin e ciklit të ri të Milanit të madh e për këtë arsye i duhet një trajner fitimtar, ndërsa Alegri nuk e kënaq.
Ardhja e Kapelos
Por gazetat e ndryshme janë të ndara mbi rolin që do të mbajë Kapelo te kuqezinjtë, atë të trajneri apo të drejtorit teknik. “Gazzetta Dello Sport” dhe “Repubblicca” bëjnë të ditur se ai mund të jetë drejtori i ardhshëm teknik, i cili do t’i bashkohej Adriano Galianit për të ndërtua një dyshe të paarritshme për skuadrat e tjera. Ndërsa gazetat e tjera flasin për hipotezën gjithnjë e më të mundshme të largimit të Masimiliano Alegrit, i cili nuk ka bindur duke humbur kampionatin përballë Juventusit, një skuadre me shumë më pak elementë cilësorë në dispozicion. Në këtë rast, Kapelo do të ishte një prej alternativave më të vlefshme për të marrë postin e trajnerit, për të rindërtuar skuadrën e cila ka nevojë urgjente për një rifreskim nëpërmjet afrimit të elementëve të rinj dhe largimit të veteranëve.
Të tjerët
Lista e trajnerëve të preferuar nga Berluskoni nëse Kapelo rri në postin e drejtorit teknik vazhdon me Spaleti e Montela, ndërsa ëndrra e madhe e tij është ajo e afrimit të Pep Guardiolës në radhët e klubit që drejton. “Do të më kushtonte sa Flamini…”, mësohet t’u ketë thënë ai të miqve të tij.
Galiani “engjëlli mbrojtës” i Alegrit
Problemet e fundit të Milanit në kampionat, pas atyre në Europë dhe në Kupën e Italisë, kanë bërë që pozicioni i trajnerit Masimiliano Alegri të lëkundet ndjeshëm, edhe pse zyrtarisht për këtë nuk ka asnjë shenjë. Ish-presidenti që vazhdon të jetë pronari e ka shprehur disa herë pakënaqësinë e tij për mënyrën e lojës, për zgjedhjet taktike dhe teknike të Alegrit, ndërsa perspektiva është që këtë sezon të mos fitohet asgjë. Tifozët janë të pakënaqur, madje më shumë sesa Berluskoni, i cili ka aq përvojë sa ta dijë se nuk mund të fitohet gjithnjë. Veçse, Alegri e ka një “engjëll mbrojtës” dhe ky quhet Adriano Galiani. Drejtuesi i fuqishëm i klubit, krahu i djathtë i Berluskonit, nuk harron t’i kujtojë të pakënaqurve se trajneri ka punuar këtë sezon në kushte tepër të vështira, plot me dëmtime dhe sëmundje. Po ashtu, ai e di se financiarisht nuk është e mundur që të blihen yje, ndërsa klubi doli me 67 milionë euro humbje sezonin e fundit. Ndaj, për Galianin, Alegri mbetet ende trajneri i duhur për Milanin.
De Laurentiis: Cavani nuk largohet, Lavezzi varet
Skuadra e tij do të luajë një transfertë të vështirë në Lecce këtë mesjavë, ndërsa numri 1 i Napolit Aurelio De Laurentiis flet nga shumë larg, nga Kina atje ku është për festivalin kinematografik të Pechinit. Presidenti axurr pasi ka vizituar stadiumin e Pekinit ka zbuluar se po mundohet të përgatisë një turne veror me skuadrat e Realit të Madridit, Manchester United e mbase edhe PSG. Dëshiron të luajë superkupën italiane në Kinë por është munduar edhe të sqarojë situatën e skuadrës së tij dhe në veçanti të tre yjeve të sulmit Cavani, Hamsik e Lavezzi. Komenti i parë ka qenë sigurisht për sulmuesi uruguajan që ka deklaruar se po vlerëson edhe ofertat e tjera që kanë ardhur në adresë të tij. “Cavani është një djalë i mrekullueshëm dhe do të qëndrojë tek Napoli ashtu si të gjithë ata që dëshirojnë të qëndrojnë. Më pas mund të ketë ndonjë që dëshiron të largohet megjithatë do të shikojmë nëse do të jenë kushtet e mundshme. Duhet të përgatisim edhe terrenin për të rinjtë që do të afrojmë”. Më pas diskutimi u zhvendos tek Marek Hamsik që sapo ka zgjatur kontratën e tij por është shumë i kërkuar dhe tek sulmuesi argjentinas Ezequel Lavezzi. “Me Hamsik kishim firmosur në një copë letre që në nëntor, më pas formuluam kontratën e re dhe shpallëm një martesë që ekzistonte edhe më parë. Ju them tifozëve të qëndrojnë të qetë, pasi do të kemi një të ardhme edhe më të ndritur. Lavezzi? Klauzola e prishjes ekziston në kontratë, e futur edhe nga vetë lojtari i blerë. Nëse e ka dashur këtë klauzolë në atë kohë atëherë do të vijë një moment ku duhet ti përgjigjet megjithatë duhet parë nëse ka klube të gatshme të paguajnë atë shumë. Nëse Lavezzi e pranon atëherë kjo do të thotë se cikli i tij tek Napoli ka mbaruar. Ne nuk mbajmë askënd me zor, “el Pochon” e kam në zemër megjithatë nëse ai mendon se kjo nuk është shtëpia e tij do ta lëmë të largohet”.
als_Latn als_Latn als_Latn als_Latn als_Latn als_Latn als_Latn als_Latn als_Latn